CELEX: C2006/143/14
Language: lv
Date: 2006-06-17 00:00:00
Title: Apvienotās lieta C-131/04 un C-257/04: Tiesas (pirmā palāta) spriedums  2006. gada 16. martā  ( Court of Appeal ,  Employment Tribunal  lūgums sniegt prejudiciālu nolēmumu) — C. D. Robinson-Steele  pret  R. D. Retail Services Ltd  (C-131/04) —  Michael Jason Clarke  pret,  Frank Staddon Ltd  (C-257/04) —  J. C. Caulfield ,  C. F. Caulfield ,  K. V. Barnes  pret  Hanson Clay Products Ltd , iepriekš —  Marshalls Clay Products Ltd  (C-257/04) (Sociālā politika — Darba ņēmēju drošības un veselības aizsardzība — Direktīva 93/104/EK — Tiesības uz apmaksātu gadskārtējo atvaļinājumu — Samaksas par gadskārtējo atvaļinājumu iekļaušana stundas vai dienas likmē ( rolled-up holiday pay )

17.6.2006   
            
            
               LV
            
            
               Eiropas Savienības Oficiālais Vēstnesis
            
            
               C 143/7
            
         Tiesas (pirmā palāta) spriedums 2006. gada 16. martā (Court of Appeal, Employment Tribunal lūgums sniegt prejudiciālu nolēmumu) —C. D. Robinson-Steele pret R. D. Retail Services Ltd (C-131/04) — Michael Jason Clarke pret, Frank Staddon Ltd (C-257/04) — J. C. Caulfield, C. F. Caulfield, K. V. Barnes pret Hanson Clay Products Ltd, iepriekš — Marshalls Clay Products Ltd (C-257/04)
   (Apvienotās lieta C-131/04 un C-257/04) (1)
   
   (Sociālā politika - Darba ņēmēju drošības un veselības aizsardzība - Direktīva 93/104/EK - Tiesības uz apmaksātu gadskārtējo atvaļinājumu - Samaksas par gadskārtējo atvaļinājumu iekļaušana stundas vai dienas likmē (“rolled-up holiday pay”)
   (2006/C 143/14)
   Tiesvedības valoda — angļu
   Iesniedzējtiesa
   
      Court of Appeal, Employment Tribunal
   
   Lietas dalībnieki pamata procesā
   
      Prasītāji: C. D. Robinson-Steele (C-131/04), Michael Jason Clarke (C-257/04) J. C. Caulfield, C. F. Caulfield, K. V. Barnes (C-257/04)
   
      Atbildētāji: R. D. Retail Services Ltd (C-131/04), Frank Staddon Ltd(C-257/04) Hanson Clay Products Ltd, iepriekš — Marshalls Clay Products Ltd (C-257/04)
   Priekšmets
   Lūgums sniegt prejudiciālu nolēmumu — Employment Tribunal — Padomes 1993. gada 23. novembra Direktīvas 93/104/EK par dažiem darba laika organizācijas aspektiem (OV L 307, 18. lpp.) 7. pants — Valsts tiesiskā regulējuma, ar ko atļauj iekļaut atlīdzību par gadskārtējo atvaļinājumu darba ņēmēja stundas likmē, kā arī tās samaksu kā daļu no atlīdzības par darba laiku un ar ko atļauj nesamaksāt atlīdzību par laika periodu, kurā ir faktiski izmantots atvaļinājums (“rolled up holiday pay”), saderība
   Rezolutīvā daļa:
   
               1)
            
            
               Padomes 1993. gada 23. novembra Direktīvas 93/104/EK par dažiem darba laika organizācijas aspektiem 7. panta 1. punkts nepieļauj to, ka daļā no darba ņēmējam izmaksātās algas par padarīto darbu ir iekļauta samaksa par gadskārtējo atvaļinājumu, ja vien darba ņēmējs nesaņem šajā sakarā papildu samaksu tai, kas izmaksāta par darbu. No šīm tiesībām nevar atkāpties ar līgumu.
            
         
               2)
            
            
               Direktīvas 93/104 7. pants nepieļauj to, ka gadskartējā apmaksātā atvaļinājuma minimālais laiks šī noteikuma izpratnē tiek apmaksāts pa daļām attiecīgā nodarbinātības gada laikā, apmaksājot to kopā ar atlīdzību par padarīto darbu, nevis apmaksāts par noteiktu periodu, kura laikā darba ņēmējs faktiski izmanto atvaļinājumu.
            
         
               3)
            
            
               Direktīvas 93/104 7. pants principā pieļauj, ka pārskatāmā un saprotamā veidā izmaksātās naudas summas par gadskārtējā atvaļinājuma minimālo laiku šī noteikuma izpratnē, kas veikta pa daļām attiecīgā nodarbinātības gada laikā un izmaksāta kopā ar atlīdzību par padarīto darbu, ir ietvertas samaksā par noteiktu atvaļinājumu, kuru darba ņēmējs faktiski ir izmantojis.
            
         
      (1)  OV C 106, 30.04.2004.
   
      OV C 217, 28.08.2004.